***Django Unchained*** er en spaghetti-westernfilm fra 2012 skrevet og regissert av Quentin Tarantino. 

Filmen følger Django (Jamie Foxx), en frigitt slave som reiser på tvers av Amerika sammen med den tyske tannlegen som nå er blitt dusørjegeren Dr. King Schultz (Christoph Waltz) for å hente sin kone Broomhilda (Kerry Washington) fra den sjarmerende men sadistiske frankofile plantasjeeieren Calvin Candie (Leonardo DiCaprio) og hans følge av hensynsløse slaveenklaver. På rollelisten finner vi Jamie Foxx, Leonardo DiCaprio, Christoph Waltz, Kerry Washington, Samuel L. Jackson, Dennis Christopher og Don Johnson. Filmen hadde premiere i USA 25. desember 2012, og norsk premiere 18. januar 2013. Innspillingen startet i januar 2012.

Handling
--------

Filmen begynner i 1858 i Texas hvor brødrene Ace og Dicky Speck er ansvarlige for å transportere en gruppe svarte slaver til fots. Blant dem er Django (spilt av Jamie Foxx) som har havnet i en annen gruppe slaver enn hans kone Broomhilda von Shaft. De blir stoppet av Dr. King Schultz, en tysk tannlege som har begynt å arbeide som dusørjeger. Schultz ønsker å kjøpe Django på grunn av hans kunnskap om de tre fredløse brødrene Brittle, tilsynsmenn ved plantasjen til Djangos forrige eier. Når Ace sikter pistolen sin mot ham, dreper Schultz ham og sårer Dicky. Schultz tilbyr Django sin frihet og 75 dollar, i bytte mot hjelp til å spore opp de tre Brittle-brødrene. 

Django og Schultz reiser deretter for å drepe alle Brittle-brødrene ved Spencer "Big Daddy" Bennett sin plantasje i Tennessee. Django dreper Bennett også. Schultz samtykker deretter i å hjelpe Django med å finne og redde hans kone Broomhilda. De får etterhvert vite at Broomhildas nye eier heter Calvin J. Candie, den grusomme eieren av Candyland-plantasjen. Mange forskjellige problemer oppstår underveis, og en av Calvins livvakter dreper Schultz. Django dreper livvakten, samt flere av Calvins håndlangere. Men han blir tvunget til å overgi seg, når Calvins slave Stephen tar hans kone Broomhilda som gissel.

Neste morgen blir Django torturert, før han ender opp med å bli solgt til et gruve-selskap. Men underveis til gruvene klarer han å komme seg unna, og han planlegger å returnere til Candyland med en pose dynamitt. Han dreper Stephen før han planter dynamitt over hele herskapshuset deres. Filmen avslutter med at Django og Broomhilda følger med på avstand, i det hele herskapshuset eksploderer - før de endelig kan reise videre sammen.

Skuespillere
------------

Jamie Foxx
* Jamie Foxx som Django Freeman.
* Christoph Waltz som Dr. King Schultz.
* Leonardo DiCaprio som plantasje-eier Calvin J. Candie.
* Kerry Washington som Broomhilda von Shaft.
* Samuel L. Jackson som Stephen.
* Walton Goggins som Billy Crash.
* Dennis Christopher som Leonide Moguy.
* James Remar som Ace Speck / Butch Pooch.
* David Steen som Mr. Stonecipher.
* Dana Gourrier som Cora.
* Nichole Galicia som Sheba.
* Laura Cayouette som Lara Lee Candie-Fitzwilly.
* Ato Essandoh som D'Artagnan.
* Sammi Rotibi som Rodney.
* Don Johnson som Spencer "Big Daddy" Bennett.
* Franco Nero som Amerigo Vessepi.

Eksterne lenker
---------------

* Offisielt nettsted Rediger på Wikidata

* (en) Django Unchained – kategori av bilder, video eller lyd på Commons Rediger på Wikidata
* (en) *Django Unchained* på Internet Movie Database Rediger på Wikidata

* (no) *Django Unchained* hos Filmfront Rediger på Wikidata

* (sv) *Django Unchained* i Svensk Filmdatabas Rediger på Wikidata

* (da) *Django Unchained* i Danmark Nationale Filminstitut Rediger på Wikidata

* (en) *Django Unchained* på AllMovie Rediger på Wikidata

* (fr) *Django Unchained* på Allociné Rediger på Wikidata

* (nl) *Django Unchained* på MovieMeter Rediger på Wikidata

* (de) *Django Unchained* på filmportal.de Rediger på Wikidata

* (en) *Django Unchained* på Turner Classic Movies Rediger på Wikidata

* (en) *Django Unchained* på American Film Institute Rediger på Wikidata
* (no) *Django Unchained* hos Filmweb
* *Django Unchained*-filmmusikk

| * v
* d
* r
Quentin Tarantinos filmer |
| --- |
| **Regi og manus** | 
* *De hensynsløse*
* *Pulp Fiction*
* *Four Rooms*
* *Jackie Brown*
* *Kill Bill*
	+ *Volume 1*
	+ *Volume 2*
* *Sin City*
* *Grindhouse*
* *Death Proof*
* *Inglourious Basterds*
* *Django Unchained*
* *The Hateful Eight*
* *Once Upon a Time in Hollywood*

 |
| **Manus** | 
* *True Romance*
* *Natural Born Killers*
* *From Dusk Till Dawn*

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** BNF **·** BNF (data) **·** SUDOC **·** BBC Things
 |